title: 2019 m. rugsėjo 26 d. Komisijos įgyvendinimo reglamentas (ES) 2019/1589, kuriuo dėl veikliųjų medžiagų amidosulfurono, beta ciflutrino, bifenokso, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflubenzurono, diflufenikano, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, pikloramo, prosulfokarbo, piriproksifeno, metiltiofanato, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE.)

text:
27.9.2019

                  LT

                  Europos Sąjungos oficialusis leidinys

                  L 248/24

         KOMISIJOS ĮGYVENDINIMO REGLAMENTAS (ES) 2019/1589
         2019 m. rugsėjo 26 d.
         kuriuo dėl veikliųjų medžiagų amidosulfurono, beta ciflutrino, bifenokso, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflubenzurono, diflufenikano, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, pikloramo, prosulfokarbo, piriproksifeno, metiltiofanato, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

                     (2)

                     veikliųjų medžiagų beta ciflutrino, chlortolurono, klomazono, cipermetrino, daminozido, deltametrino, fludioksonilo, flufenaceto, fostiazato, indoksakarbo, MCPA, MCPB, prosulfokarbo ir metiltiofanato patvirtinimo galiojimas Komisijos įgyvendinimo reglamentu (ES) 2018/1262 (3) buvo pratęstas iki 2019 m. spalio 31 d.;

                     (3)

                     veikliosios medžiagos tritosulfurono patvirtinimo galiojimas Komisijos įgyvendinimo reglamentu (ES) 2018/1796 (4) buvo pratęstas iki 2019 m. lapkričio 30 d.;

                     (4)

                     veikliųjų medžiagų amidosulfurono, bifenokso, klofentezino, dikambos, difenokonazolo, diflubenzurono, diflufenikano, fenoksapropo-P, fenpropidino, lenacilo, nikosulfurono, pikloramo ir piriproksifeno patvirtinimo galiojimas Įgyvendinimo reglamentu (ES) 2018/1796 buvo pratęstas iki 2019 m. gruodžio 31 d.;

                     (5)

                     veikliosios medžiagos triflusulfurono patvirtinimo galiojimas baigiasi 2019 m. gruodžio 31 d.;

                     (6)

                     paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (5);

                     (7)

                     atsižvelgiant į tai, kad šias medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (8)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija turi priimti reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes neatitinka patvirtinimo kriterijų, Komisija turi nustatyti galiojimo pabaigos datą – ji bus arba ta pati, kaip ir prieš priimant šį reglamentą, arba diena, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Tais atvejais, kai Komisija turi priimti reglamentą, kuriuo pratęsiamas šio reglamento priede nurodytos veikliosios medžiagos patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (9)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugsėjo 26 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2018 m. rugsėjo 20 d. Komisijos įgyvendinimo reglamentas (ES) 2018/1262, kuriuo dėl veikliųjų medžiagų 1-metil-ciklopropeno, beta ciflutrino, chlortalonilo, chlortolurono, klomazono, cipermetrino, daminozido, deltametrino, p-dimetenamido, diurono, fludioksonilo, flufenaceto, flurtamono, fostiazato, indoksakarbo, MCPA, MCPB, prosulfokarbo, metiltiofanato ir tribenurono patvirtinimo galiojimo laikotarpio pratęsimo iš dalies keičiamas Įgyvendinimo reglamentas (ES) Nr. 540/2011 (OL L 238, 2018 9 21, p. 62).

            (4)  2018 m. lapkričio 20 d. Komisijos įgyvendinimo reglamentas (ES) 2018/1796, kuriuo dėl veikliųjų medžiagų amidosulfurono, bifenokso, chlorpirifoso, metilchlorpirifoso, klofentenzino, dikambos, difenokonazolo, diflubenzurono, diflufenikano, dimoksistrobino, fenoksapropo-P, fenpropidino, lenacilo, mankozebo, mekopropo-P, metiramo, nikosulfurono, oksamilo, pikloramo, piraklostrobino, piriproksifeno ir tritosulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 294, 2018 11 21, p. 15).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        1)

                        šeštoje skiltyje deltametrino (40 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        2)

                        šeštoje skiltyje beta ciflutrino (48 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        3)

                        šeštoje skiltyje flufenaceto (65 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        4)

                        šeštoje skiltyje fostiazato (69 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        5)

                        šeštoje skiltyje chlortolurono (102 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        6)

                        šeštoje skiltyje cipermetrino (103 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        7)

                        šeštoje skiltyje daminozido (104 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        8)

                        šeštoje skiltyje metiltiofanato (105 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        9)

                        šeštoje skiltyje MCPA (107 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        10)

                        šeštoje skiltyje MCPB (108 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        11)

                        šeštoje skiltyje indoksakarbo (119 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        12)

                        šeštoje skiltyje prosulfokarbo (160 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        13)

                        šeštoje skiltyje fludioksonilo (161 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        14)

                        šeštoje skiltyje klomazono (162 įrašas) patvirtinimo galiojimo pabaigos data pakeičiama į „2020 m. spalio 31 d.“;

                        15)

                        šeštoje skiltyje amidosulfurono (169 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        16)

                        šeštoje skiltyje nikosulfurono (170 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        17)

                        šeštoje skiltyje klofentezino (171 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        18)

                        šeštoje skiltyje dikambos (172 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        19)

                        šeštoje skiltyje difenokonazolo (173 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        20)

                        šeštoje skiltyje diflubenzurono (174 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        21)

                        šeštoje skiltyje lenacilo (176 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        22)

                        šeštoje skiltyje pikloramo (178 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        23)

                        šeštoje skiltyje piriproksifeno (179 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        24)

                        šeštoje skiltyje bifenokso (180 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        25)

                        šeštoje skiltyje diflufenikano (181 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        26)

                        šeštoje skiltyje fenoksapropo-P (182 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        27)

                        šeštoje skiltyje fenpropidino (183 įrašas) patvirtinimo galiojimo pabaigos data pakeičiama į „2020 m. gruodžio 31 d.“;

                        28)

                        šeštoje skiltyje tritosulfurono (186 įrašas) patvirtinimo galiojimo pabaigos data pakeičiama į „2020 m. lapkričio 30 d.“;

                        29)

                        šeštoje skiltyje triflusulfurono (289 įrašas) patvirtinimo galiojimo pabaigos data pakeičiama į „2020 m. gruodžio 31 d.“


title: 2018 m. rugsėjo 25 d. Komisijos įgyvendinimo reglamentas (ES) 2018/1292, kuriuo cifenotrinas patvirtinamas kaip esama veiklioji medžiaga, skirta 18-o tipo biocidiniams produktams gaminti (Tekstas svarbus EEE.)

text:
26.9.2018

                  LT

                  Europos Sąjungos oficialusis leidinys

                  L 241/11

         KOMISIJOS ĮGYVENDINIMO REGLAMENTAS (ES) 2018/1292
         2018 m. rugsėjo 25 d.
         kuriuo cifenotrinas patvirtinamas kaip esama veiklioji medžiaga, skirta 18-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateikiamas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra cifenotrinas;

                     (2)

                     buvo įvertinta, ar cifenotriną galima naudoti 18-to tipo biocidiniams produktams (insekticidams, akaricidams ir kitų nariuotakojų kontrolės produktams), aprašytiems Europos Parlamento ir Tarybos direktyvos 98/8/EB (3) V priede ir atitinkantiems Reglamento (ES) Nr. 528/2012 V priede aprašytus 18-o tipo produktus, gaminti;

                     (3)

                     Graikija buvo paskirta ataskaitą rengiančia valstybe nare ir jos vertinančioji kompetentinga institucija 2013 m. balandžio 11 d. pateikė vertinimo ataskaitą bei rekomendacijas;

                     (4)

                     pagal Deleguotojo reglamento (ES) Nr. 1062/2014 7 straipsnio 2 dalį 2017 m. gruodžio 14 d. Biocidinių produktų komitetas, atsižvelgdamas į vertinančiosios kompetentingos institucijos išvadas, parengė Europos cheminių medžiagų agentūros nuomonę (4);

                     (5)

                     pagal Reglamento (ES) Nr. 528/2012 90 straipsnio 2 dalį medžiagos, kurių vertinimą valstybės narės iki 2013 m. rugsėjo 1 d. buvo baigusios, turėtų būti vertinamos atsižvelgiant į Direktyvos 98/8/EB 5 straipsnyje nustatytas sąlygas. Remiantis Europos cheminių medžiagų agentūros nuomone, galima tikėtis, kad 18-o tipo biocidiniai produktai, kurių sudėtyje yra cifenotrino, atitinka Direktyvos (ES) 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     todėl cifenotriną tikslinga patvirtinti kaip tinkamą naudoti 18-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     Europos cheminių medžiagų agentūros nuomonėje daroma išvada, kad cifenotrinas pagal Europos Parlamento ir Tarybos reglamento (EB) Nr. 1907/2006 (5) XIII priedą atitinka patvarios (P) ir toksiškos (T) medžiagos kriterijus;

                     (8)

                     taikant Reglamentą (ES) Nr. 528/2012 cifenotrinas atitinka Reglamento (ES) Nr. 528/2012 10 straipsnio 1 dalies d punkte nustatytas sąlygas, todėl turėtų būti laikomas galimai keistina medžiaga. Gaunančioji kompetentinga institucija arba, jei vertinama paraiška išduoti Sąjungos autorizacijos liudijimą – vertinančioji kompetentinga institucija, vertindama paraišką išduoti autorizacijos liudijimą ar pratęsti autorizacijos liudijimo galiojimą dėl biocidinio produkto, kurio sudėtyje yra cifenotrino, turėtų atlikti lyginamąjį vertinimą;

                     (9)

                     kadangi pagal Reglamento (ES) Nr. 528/2012 90 straipsnio 2 dalį medžiagos, kurių vertinimą valstybės narės iki 2013 m. rugsėjo 1 d. buvo baigusios, turėtų būti patvirtintos pagal Direktyvos 98/8/EB nuostatas, patvirtinimo laikotarpis turėtų būti 10 metų, kaip nustatyta toje direktyvoje;

                     (10)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (11)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Cifenotrinas patvirtinamas kaip veiklioji medžiaga 18-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugsėjo 25 d.

                  Komisijos vardu

                  Pirmininkas

               Jean-Claude JUNCKER

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (4)  2017 m. gruodžio 14 d. priimta Biocidinių produktų komiteto nuomonė Opinion on the application for approval of the active substance Cyphenothrin, Product type: 18, ECHA/BPC/183/2017.

            (5)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            PRIEDAS

                        Bendrinis pavadinimas

                        IUPAC pavadinimas
                        Identifikacijos numeriai

                        Mažiausias veikliosios medžiagos grynumo laipsnis (1)

                        Patvirtinimo data

                        Patvirtinimo galiojimo pabaiga

                        Produkto tipas

                        Specialiosios sąlygos

                        Cifenotrinas

                        IUPAC pavadinimas:
                        (RS)-α-cian-3-fenoksibenzil (1RS,3RS;1RS,3SR)-2,2-dimetil-3-(2-metilprop-1-enil)ciklopropankarboksilatas
                        EB Nr. 254-484-5
                        CAS Nr. 39515-40-7

                        92 % masės (bendras izomerų kiekis)

                        2020 m. vasario 1 d.

                        2030 m. sausio 31 d.

                        18

                        Remiantis Reglamento (ES) Nr. 528/2012 10 straipsnio 1 dalies d punktu, cifenotrinas laikomas keistina medžiaga.
                        Biocidinių produktų autorizacijos liudijimai išduodami laikantis šių sąlygų:

                                    1)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    2)

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys skiriamas:

                                                a)

                                                profesionaliems naudotojams;

                                                b)

                                                mažiems vaikams;

                                                c)

                                                paviršiniam vandeniui, nuosėdoms, dirvožemiui, požeminiam vandeniui po vidaus patalpų paviršiaus apdorojimo;

                                                d)

                                                sliekais mintantiems žinduoliams ir žuvėdžiams žinduoliams dėl antrinio apsinuodijimo po vidaus patalpų apdorojimo;

                                    3)

                                    jei produktų liekanų gali likti maiste arba pašare, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2018 m. spalio 9 d. Komisijos įgyvendinimo reglamentas (ES) 2018/1501, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos pimetrozino patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE.)

text:
10.10.2018

                  LT

                  Europos Sąjungos oficialusis leidinys

                  L 254/4

         KOMISIJOS ĮGYVENDINIMO REGLAMENTAS (ES) 2018/1501
         2018 m. spalio 9 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos pimetrozino patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį ir 78 straipsnio 2 dalį,
         kadangi:

                     (1)

                     Komisijos direktyva 2001/87/EB (2) pimetrozinas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos pimetrozino patvirtinimas nustoja galioti 2019 m. birželio 30 d.;

                     (4)

                     pagal Komisijos reglamento (ES) Nr. 1141/2010 (5) 4 straipsnį per tame straipsnyje nustatytą laikotarpį buvo pateikta paraiška dėl pimetrozino patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2013 m. birželio 28 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2014 m. rugpjūčio 28 d. Tarnyba pateikė Komisijai išvadą (6), ar galima manyti, kad pimetrozinas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Tarnyba padarė išvadą, jog yra didelė tikimybė, kad visuose su požeminiu vandeniu susijusiuose scenarijuose pagal įvertintas tipiškas paskirtis toksiškumo požiūriu svarbus metabolitas CGA371075 paveiktų požeminį vandenį, nes būtų viršijama geriamajam vandeniui nustatyta 0,1 μg/L parametrinė ribinė vertė. Tarnyba taip pat padarė išvadą, kad taip pat buvo numatyta, kad kai kuriuose arba visuose su požeminiu vandeniu susijusiuose scenarijuose pagal įvertintas tipiškas paskirtis keletas kitų toksiškumo požiūriu svarbių pimetrozino metabolitų viršija 0,1 μg/L. Ji taip pat padarė išvadą, kad nebuvo galima patvirtinti metabolitų, įtrauktų į rizikos vertinime naudojamą augalų liekanų apibrėžtį, toksikologinių savybių ir remiantis dokumentų rinkinyje pateikta informacija pagal visas įvertintas tipiškas paskirtis nebuvo galima užbaigti dėl metabolito M3MF poveikio vandens organizmams kylančios rizikos vertinimo;

                     (9)

                     be to, Tarnyba padarė išvadą, kad pimetrozinas sukelia nepageidaujamą poveikį įvairių rūšių gyvūnų endokrininiams organams ir įvairiais laikotarpiais. Tačiau, remdamasi dokumentų rinkinyje pateikta informacija, Tarnyba negalėjo užbaigti galimų pimetrozino endokrininę sistemą ardančių savybių mokslinio vertinimo;

                     (10)

                     Komisija paragino pareiškėją pateikti pastabų dėl Tarnybos išvadų ir, remiantis Reglamento (ES) Nr. 1141/2010 17 straipsnio 1 dalimi, dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

                     (11)

                     vis dėlto, nepaisant pareiškėjo argumentų, su medžiaga susijusių problemų pašalinti nepavyko;

                     (12)

                     dėl šių priežasčių nebuvo nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas yra naudojamas pagal vieną ar kelias tipiškas paskirtis. Todėl, remiantis to reglamento 20 straipsnio 1 dalies b punktu, tikslinga nepratęsti veikliosios medžiagos pimetrozino patvirtinimo galiojimo;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     valstybėms narėms turėtų būti skirta pakankamai laiko augalų apsaugos produktų, kurių sudėtyje yra pimetrozino, registracijai panaikinti;

                     (15)

                     tais atvejais, kai valstybės narės augalų apsaugos produktams, kurių sudėtyje yra pimetrozino, pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2020 m. sausio 30 d.;

                     (16)

                     Komisijos įgyvendinimo reglamentu (ES) 2018/917 (7) pimetrozino patvirtinimo galiojimo pabaigos data pratęsta iki 2019 m. birželio 30 d., kad medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau atsižvelgiant į tai, kad sprendimas priimtas iki pratęsto galiojimo pabaigos datos, šis reglamentas turėtų būti taikomas kuo greičiau;

                     (17)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl pimetrozino patvirtinimo;

                     (18)

                     Augalų, gyvūnų, maisto ir pašarų nuolatinis komitetas nepateikė nuomonės per komiteto pirmininko nustatytą terminą. Buvo nuspręsta, kad reikia įgyvendinimo akto, taigi pirmininkas pateikė jo projektą toliau svarstyti apeliaciniame komitete. Apeliacinis komitetas nuomonės nepateikė,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo nepratęsimas
            Veikliosios medžiagos pimetrozino patvirtinimo galiojimas nėra pratęsiamas.

            2 straipsnis
            Įgyvendinimo reglamento (ES) Nr. 540/2011 pakeitimas
            Iš Įgyvendinimo reglamento (ES) Nr. 540/2011 priedo A dalies išbraukiama 23 eilutė (pimetrozinas).

            3 straipsnis
            Pereinamojo laikotarpio priemonės
            Valstybės narės panaikina augalų apsaugos produktų, kurių sudėtyje yra veikliosios medžiagos pimetrozino, registraciją ne vėliau kaip 2019 m. balandžio 30 d.

            4 straipsnis
            Lengvatinis laikotarpis
            Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2020 m. sausio 30 d.

            5 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 9 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2001 m. spalio 12 d. Komisijos direktyva 2001/87/EB iš dalies keičianti Tarybos direktyvos 91/414/EEB dėl augalų apsaugos produktų pateikimo į rinką I priedą, kad būtų įrašytos veikliosios medžiagos S-metil-acibenzolaras, ciklanilidas, geležies (III) fosfatas, pimetrozinas ir etil-piraflufenas (OL L 276, 2001 10 19, p. 17).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede patvirtinimo pratęsimo tvarka ir tų medžiagų sąrašas (OL L 322, 2010 12 8, p. 10).

            (6)  EFSA (Europos maisto saugos tarnyba), 2014 m. Conclusion on the peer review of the pesticide risk assessment of the active substance pymetrozine. EFSA Journal 2014;12(9):3817, p. 102. doi:10.2903/j.efsa.2014.3817.

            (7)  2018 m. birželio 27 d. Komisijos įgyvendinimo reglamentas (ES) 2018/917, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, karvono, chlorprofamo, ciazofamido, desmedifamo, dimetoato, dimetomorfo, dikvato, etefono, etoprofoso, etoksazolio, famoksadono, fenamidono, fenamifoso, flumioksazino, fluoksastrobino, folpeto, foramsulfurono, formetanato, Gliocladium catenulatum (padermė J1446), izoksaflutolo, metalaksilo-M, metiokarbo, metoksifenozido, metribuzino, milbemektino, oksasulfurono, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, pimetrozino ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 163, 2018 6 28, p. 13).


title: 2018 m. spalio 17 d. Komisijos įgyvendinimo reglamentas (ES) 2018/1559 dėl leidimo naudoti kmyninių kuminų (Cuminum cyminum L.) tinktūrą kaip visų rūšių gyvūnų pašarų priedą (Tekstas svarbus EEE.)

text:
18.10.2018

                  LT

                  Europos Sąjungos oficialusis leidinys

                  L 261/16

         KOMISIJOS ĮGYVENDINIMO REGLAMENTAS (ES) 2018/1559
         2018 m. spalio 17 d.
         dėl leidimo naudoti kmyninių kuminų (Cuminum cyminum L.) tinktūrą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti kmyninių kuminų (Cuminum cyminum L.) tinktūrą kaip visų rūšių gyvūnų pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį. Pareiškėjas paprašė šį priedą priskirti prie priedų kategorijos „jusliniai priedai“;

                     (3)

                     Europos maisto saugos tarnyba (toliau – Tarnyba) 2018 m. balandžio 17 d. nuomonėje (2) padarė išvadą, kad siūlomomis naudojimo sąlygomis kmyninių kuminų (Cuminum cyminum L.) tinktūra nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad atsižvelgiant į tai, kad kmyninių kuminų sėklos yra visuotinai naudojamos maisto produktuose kaip kvapiosios medžiagos, o jų funkcija pašaruose iš esmės būtų tokia pati kaip maisto produktuose, papildomų veiksmingumo įrodymų nebereikia. Todėl ši išvada gali būti ekstrapoliuojama pašarams. Tarnyba taip pat nurodė, kad, vertinant priedo saugą naudotojams, negalima atmesti galimybės, kad priedas gali dirginti odą ir (arba) akis. Be to, priedo sudėtyje yra įvairių junginių, jautriems asmenims sukeliančių alergines reakcijas. Todėl gali kilti įjautrinimas. Todėl turėtų būti imtasi tinkamų apsaugos priemonių;

                     (4)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus šio priedo vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl reikėtų leisti naudoti šį priedą, kaip nurodyta šio reglamento priede;

                     (6)

                     pareiškėjas pasiūlė Tarnybai naudojamų nagrinėjamųjų medžiagų koncentracijos vertes. Atsižvelgdama į šį pasiūlymą Tarnyba mano, kad tam tikros naudojamų medžiagų koncentracijos vertės yra saugios. Maisto grandinėje atliekamos oficialiosios kontrolės tikslu pašarų priedo etiketėje turėtų būti nurodytas rekomenduojamas didžiausias veikliosios medžiagos kiekis;

                     (7)

                     nagrinėjamosios medžiagos neleidžiama naudoti geriamajame vandenyje, tačiau tai neturėtų trukdyti jos naudoti kombinuotuosiuose pašaruose, kuriais šeriama su vandeniu;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(5):5273.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos ml/kg visaverčio pašaro, kurio drėgnis yra 12 %

                           Kategorija: jusliniai priedai. Funkcinė grupė: kvapieji junginiai

                        2b161

                        —

                        Kmyninių kuminų tinktūra

                           Priedo sudėtis

                        Kmyninių kuminų Cuminum cyminum L. tinktūra

                           Veikliosios medžiagos apibūdinimas

                           Cuminum cyminum L. sėklų tinktūra kaip apibrėžta Europos Tarybos (1).

                                    —

                                    98 % ± 0,5 % vandens/etanolio (3:1, v/v) mišinys;

                                    —

                                    2 ± 0,5 % augalinių junginių;

                                    —

                                    iš viso flavonoidų ≤ 300 ppm;

                                    —

                                    iš viso polifenolių ≤ 560 ppm;

                                    —

                                    iš viso p-ment-3-en-7-alio ≤ 8 ppm;

                                    —

                                    cheminės sudėties žymeklis: 4-izo-propilbenzaldehidas (kuminaldehidas): 25 ± 5 ppm.

                              skysto pavidalo
                        CoE Nr. 161

                           Analizės metodas
                            (2)

                        Kiekybiniam cheminės sudėties žymekliui (4-izo-propilbenzaldehidui) pašarų priede nustatyti: dujų chromatografija kartu su liepsnos jonizacijos detektoriumi (GC-FID)

                        Visų rūšių gyvūnai

                        —

                        —

                                    1.

                                    Priedas maišomas su pašaru kaip premiksas.

                                    2.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 0,03 ml/kg pašaro“

                                    4.

                                    Priedo ir premiksų naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                        2028 m. lapkričio 7 d.

               (1)  Gamtiniai kvapiųjų medžiagų šaltiniai. Ataskaita Nr. 2 (2007 m.)

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2018 m. lapkričio 21 d. Komisijos įgyvendinimo reglamentas (ES) 2018/1800, kuriuo nustatomi 2019 m. ir 2020 m. ribiniai kiekiai, kad tam tikriems vaisiams ir daržovėms būtų galima taikyti papildomus importo muitus

text:
22.11.2018

                  LT

                  Europos Sąjungos oficialusis leidinys

                  L 296/28

         KOMISIJOS ĮGYVENDINIMO REGLAMENTAS (ES) 2018/1800
         2018 m. lapkričio 21 d.
         kuriuo nustatomi 2019 m. ir 2020 m. ribiniai kiekiai, kad tam tikriems vaisiams ir daržovėms būtų galima taikyti papildomus importo muitus
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio pirmos pastraipos b punktą,
         kadangi:

                     (1)

                     Komisijos įgyvendinimo reglamento (ES) 2017/892 (2) 39 straipsnyje nustatyta, kad Reglamento (ES) Nr. 1308/2013 182 straipsnio 1 dalyje nurodytas papildomas importo muitas gali būti taikomas Įgyvendinimo reglamento (ES) 2017/892 VII priede išvardytiems produktams ir nustatytais laikotarpiais. Tas papildomas importo muitas taikomas, jei bet kurio iš tų produktų, išleistų į laisvą apyvartą, kiekis bet kuriuo tame priede nustatytu taikymo laikotarpiu viršija tam produktui nustatytą ribinį metinį importo kiekį. Papildomi importo muitai netaikomi, kai nėra tikėtina, kad importas galėtų sutrikdyti Sąjungos rinką, arba jei poveikis būtų neproporcingas siekiamam tikslui;

                     (2)

                     pagal Reglamento (ES) Nr. 1308/2013 182 straipsnio 1 dalies antrą pastraipą ribiniai importo kiekiai, kuriuos viršijus tam tikriems vaisiams ir daržovėms gali būti imti taikyti papildomi importo muitai, nustatomi remiantis importo ir vidaus suvartojimo per trejus ankstesnius metus duomenimis. Remiantis valstybių narių pateiktais 2015, 2016 ir 2017 m. duomenimis, turėtų būti nustatyti 2019 ir 2020 metų tam tikrų vaisių ir daržovių ribiniai kiekiai;

                     (3)

                     atsižvelgiant į tai, kad Įgyvendinimo reglamento (ES) 2017/892 VII priede nustatytas galimų papildomų importo muitų tam tikriems produktams taikymo laikotarpis prasideda sausio 1 d., šis reglamentas turėtų būti taikomas nuo 2019 m. sausio 1 d., todėl turėtų įsigalioti kuo greičiau,

               PRIĖMĖ ŠĮ REGLAMENTĄ:

            1 straipsnis
            2019 ir 2020 metams nustatyti Įgyvendinimo reglamento (ES) 2017/892 VII priede išvardytų produktų ribiniai kiekiai, nurodyti Reglamento (ES) Nr. 1308/2013 182 straipsnio 1 dalies pirmos pastraipos b punkte, yra pateikti šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2019 m. sausio 1 d.
            Jis nustoja galioti 2020 m. birželio 30 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 21 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 671

            (2)  2017 m. kovo 13 d. Komisijos įgyvendinimo reglamentas (ES) 2017/892, kuriuo nustatomos Europos Parlamento ir Tarybos reglamento (ES) Nr. 1308/2013 taikymo vaisių bei daržovių ir perdirbtų vaisių bei daržovių sektoriuose taisyklės (OL L 138, 2017 5 25, p. 57).

            PRIEDAS

               Įgyvendinimo reglamento (ES) 2017/892 VII priede nurodytų produktų ribiniai kiekiai ir galimi papildomų importo muitų taikymo laikotarpiai

            Nepažeidžiant Kombinuotosios nomenklatūros aiškinimo taisyklių, produktų aprašymas laikomas tik orientaciniu. Taikant šį priedą papildomų importo muitų taikymo sritis nustatoma atsižvelgiant į KN kodų, galiojančių šio reglamento priėmimo metu, apimtį.

                        Eilės Nr.

                        KN kodas

                        Produkto aprašymas

                        Taikymo laikotarpis

                        Ribinis kiekis (tonomis)

                        2019 m.

                        2020 m.

                        78.0020

                        0702 00 00

                        Pomidorai

                        Nuo birželio 1 d. iki rugsėjo 30 d.

                        326 943

                        78.0015

                        Nuo spalio 1 d.

                        iki gegužės 31 d.

                        811 333

                        78.0065

                        0707 00 05

                        Agurkai

                        Nuo gegužės 1 d. iki spalio 31 d.

                        76 688

                        78.0075

                        Nuo lapkričio 1 d.

                        iki balandžio 30 d.

                        46 494

                        78.0085

                        0709 91 00

                        Artišokai

                        Nuo lapkričio 1 d.

                        iki birželio 30 d.

                        55 581

                        78.0100

                        0709 93 10

                        Cukinijos

                        Nuo sausio 1 d. iki gruodžio 31 d.

                        60 635

                        78.0110

                        0805 10 22
                        0805 10 24
                        0805 10 28

                        Apelsinai

                        Nuo gruodžio 1 d.

                        iki gegužės 31 d.

                        678 007

                        78.0120

                        0805 22 00

                        Klementinai

                        Nuo lapkričio 1 d.

                        iki vasario pabaigos

                        100 326

                        78.0130

                        0805 21
                        0805 29 00

                        Mandarinai (įskaitant tikruosius mandarinus ir likerinius mandarinus); vilkingai ir panašūs citrusinių hibridai

                        Nuo lapkričio 1 d.

                        iki vasario pabaigos

                        164 563

                        78.0160

                        0805 50 10

                        Citrinos

                        Nuo sausio 1 d. iki gegužės 31 d.

                        36 456

                        78.0155

                        Nuo birželio 1 d. iki gruodžio 31 d.

                        340 396

                        78.0170

                        0806 10 10

                        Valgomosios vynuogės

                        Nuo liepos 16 d. iki lapkričio 16 d.

                        83 264

                        78.0175

                        0808 10 80

                        Obuoliai

                        Nuo sausio 1 d. iki rugpjūčio 31 d.

                        399 660

                        78.0180

                        Nuo rugsėjo 1 d. iki gruodžio 31 d.

                        48 524

                        78.0220

                        0808 30 90

                        Kriaušės

                        Nuo sausio 1 d. iki balandžio 30 d.

                        144 570

                        78.0235

                        Nuo liepos 1 d. iki gruodžio 31 d.

                        28 470

                        78.0250

                        0809 10 00

                        Abrikosai

                        Nuo birželio 1 d. iki liepos 31 d.

                        114 722

                        78.0265

                        0809 29 00

                        Vyšnios, išskyrus rūgščiąsias vyšnias

                        Nuo gegužės 16 d. iki rugpjūčio 15 d.

                        36 289

                        78.0270

                        0809 30

                        Persikai, įskaitant nektarinus

                        Nuo birželio 16 d. iki rugsėjo 30 d.

                        303 691

                        78.0280

                        0809 40 05

                        Slyvos

                        Nuo birželio 16 d. iki rugsėjo 30 d.

                        28 092


title: 2018 m. lapkričio 21 d. Komisijos įgyvendinimo reglamentas (ES) 2018/1799 dėl laikinos tiesioginės statistinio pobūdžio priemonės tam tikroms 2021 m. gyventojų ir būstų surašymo duomenų, geokoduotų 1 km2 gardelių tinklelyje, temoms skleisti (Tekstas svarbus EEE.)

text:
22.11.2018

                  LT

                  Europos Sąjungos oficialusis leidinys

                  L 296/19

         KOMISIJOS ĮGYVENDINIMO REGLAMENTAS (ES) 2018/1799
         2018 m. lapkričio 21 d.
         dėl laikinos tiesioginės statistinio pobūdžio priemonės tam tikroms 2021 m. gyventojų ir būstų surašymo duomenų, geokoduotų 1 km2 gardelių tinklelyje, temoms skleisti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. kovo 11 d. Europos Parlamento ir Tarybos reglamentą (EB) Nr. 223/2009 dėl Europos statistikos (1), ypač į jo 14 straipsnio 2 dalį,
         kadangi:

                     (1)

                     pastovaus ploto tinklelio, ypač 1 km2 gardelių tinklelio, lygmeniu visoje Sąjungoje suderintų surašymo temų sklaida yra vienas svarbiausių Europos statistikos rezultatų, kuriais valstybės narės naudojasi rengdamos būsimą politiką ir surašymo strategijas;

                     (2)

                     pagal Reglamento (EB) Nr. 223/2009 14 straipsnio 1 dalies b punktą Komisija ypatingais ir tinkamai pagrįstais atvejais, siekdama patenkinti neplanuotus poreikius, gali nuspręsti dėl laikinos tiesioginės statistinio pobūdžio priemonės, kuri turi atitikti to reglamento 14 straipsnio 2 dalyje nustatytas sąlygas;

                     (3)

                     taikant šią laikiną tiesioginę statistinio pobūdžio priemonę turėtų būti numatyta rinkti vienų ataskaitinių metų duomenis. Visos valstybės narės turėtų galėti parengti ataskaitinei datai 1 km2 gardelių tinklelyje geokoduotus 2021 m. gyventojų ir būstų surašymo duomenis pagal kiekvieną temą. Sąjunga taip pat turėtų skirti finansinius įnašus nacionalinėms statistikos institucijoms ir kitoms nacionalinėms institucijoms jų papildomoms išlaidoms padengti. Ši priemonė vykdoma atsižvelgiant į Komisijos pateiktą sąnaudų veiksmingumo analizę ir bendrų papildomų duomenų rinkimo išlaidų sąmatą;

                     (4)

                     ši priemonė pagrįsta bendru visos Sąjungos masto poreikiu gauti patikimos, tikslios ir palyginamos informacijos apie gyventojų pasiskirstymą, kuriai būtų būdingas pakankamo tikslumo erdvinis suskirstymas ir kuri būtų pagrįsta suderintais rezultatų rengimo reikalavimais ir naudotina visų pirma Europos regioninei politikai formuoti;

                     (5)

                     suderinta, teritoriškai pagrįsta visos Sąjungos masto demografinė informacija yra prieinama, o tikslas – kad būtų skleidžiama po vieną kiekvienos valstybės narės duomenų rinkinį, sudarytą iš tam tikrų 2021 m. gyventojų ir būstų surašymo temų, geokoduotų 1 km2 gardelių tinklelyje. Respondentams nesukuriama papildomos naštos, nes visa reikiama informacija bus gauta iš 2021 m. surašymo duomenų;

                     (6)

                     visų pirma norint gauti palyginamus suderintus visos Sąjungos masto rezultatus, reikia apibrėžti visos Sąjungos pastovaus ploto tinklelį, kurį sudaro 1 km2 gardelės. Be to, reikia nustatyti konkrečias skleistinas šio 1 km2 gardelių tinklelio temas ir jų suskirstymą, taip pat išsamią programą. Galiausiai būtina tiksliai nurodyti šio duomenų rinkinio erdvinius ir statistinius būtinuosius metaduomenis;

                     (7)

                     Europos Parlamento ir Tarybos direktyvoje 2007/2/EB (2) ir susijusiuose Komisijos įgyvendinimo reglamentuose nustatyti erdviniams duomenims skleisti būtini metaduomenys (3), duomenų formatas (4) ir tinklo paslaugos (5). Visų pirma III priedo 1 punktas apima galimas erdvinių duomenų sklaidos statistines tinklelio sistemas ir, laikantis III priedo 10 punkto, tas punktas taikomas erdvinių duomenų rinkiniams pagal temą „Gyventojų pasiskirstymas – demografija“;

                     (8)

                     Europos Parlamento ir Tarybos reglamente (EB) Nr. 763/2008 (6) ir susijusiuose Komisijos įgyvendinimo reglamentuose nustatytos 2021 m. surašymo duomenų perdavimo bendros taisyklės, visų pirma ataskaitiniai metai ir būtinieji metaduomenys (7), surašymo temų ir jų suskirstymo techninės specifikacijos (8) ir techninis formatas (9);

                     (9)

                     valstybės narės turėtų perduoti patikrintus duomenis ir metaduomenis elektroniniu būdu, laikydamosi tinkamo Komisijos pateikto techninio formato. Tarptautinių atsiskaitymų bankas, Europos Centrinis Bankas, Komisija (Eurostatas), Tarptautinis valiutos fondas, Ekonominio bendradarbiavimo ir plėtros organizacija (EBPO), Jungtinės Tautos ir Pasaulio bankas parengė keitimosi statistiniais duomenimis ir metaduomenimis (SDMX) iniciatyvą dėl keitimosi ir dalijimosi duomenimis ir metaduomenimis statistinių bei techninių standartų, kuria pagrįsta surašymų duomenų bazė. Keičiantis oficialia statistika naudojamasi SDMX ir surašymų duomenų bazės statistiniais, techniniais ir duomenų perdavimo standartais. Todėl reikėtų nustatyti šiuos standartus atitinkantį techninį formatą;

                     (10)

                     Komisija (Eurostatas) vadovavo projektui „Suderinta surašymų duomenų apsauga ESS“, per kurį parengtos 1 km2 gardelių tinklelio duomenų suderintos apsaugos nuo atskleidimo gerosios praktikos ir įgyvendinimo gairės;

                     (11)

                     šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Sukuriama laikina tiesioginė statistinio pobūdžio priemonė, kad būtų sukurtos, parengtos ir paskleistos tam tikros 2021 m. gyventojų ir būstų surašymo duomenų, geokoduotų 1 km2 gardelių tinklelyje, temos (toliau – 1 km2 gardelių tinklelio duomenys).
            Šiuo tikslu nustatomas unikalus, suderintas ir pastovus Europos geoerdvinis referencinis 1 km2 ploto gardelių tinklelis. Taip pat nustatomos konkrečios temos ir jų suskirstymas, išsami duomenų perdavimo programa ir metaduomenys, kad būtų galima skleisti 2021 m. gyventojų ir būstų surašymo duomenis, geokoduotus 1 km2 referenciniame tinklelyje.

            2 straipsnis
            Apibrėžtys
            Šiame reglamente vartojami Reglamento (EB) Nr. 763/2008 2 straipsnyje apibrėžti terminai.
            Kitų vartojamų terminų apibrėžtys:
            1)   tinklelis, tinklelio gardelė ir tinklelio taškas– tinklelis, tinklelio gardelė ir tinklelio taškas, apibrėžti Reglamento (ES) Nr. 1089/2010 II priedo 2.1 punkte;
            2)   bendras gyventojų skaičius– visi asmenys, kurių nuolatinė gyvenamoji vieta yra tinklelio gardelėje;
            3)   duomenų elementas– vienas matmuo, pateiktas šio reglamento II priede nurodytoje lentelėje;
            4)   duomenų reikšmė– duomenų elemento informacija. Duomenų reikšmė gali būti skaitinė arba specialioji;
            5)   skaitinė reikšmė– ne mažesnis už 0 sveikasis skaičius, rodantis užfiksuotą to duomenų elemento statistinę informaciją;
            6)   patikrinti duomenys– valstybių narių pagal sutartas duomenų tvirtinimo taisykles patikrinti duomenys;
            7)   nustatytoji reikšmė– skaitinė reikšmė, atitinkanti nustatytą arba priskirtą informaciją, kiek įmanoma, pagrįstą visa turima 2021 m. surašymo informacija, visų pirma prieš pritaikant statistinių duomenų atskleidimo kontrolės priemones;
            8)   konfidenciali reikšmė– skaitinė reikšmė, kurios negalima atskleisti siekiant užtikrinti statistinį duomenų konfidencialumą taikant valstybių narių statistinių duomenų apsaugos nuo atskleidimo priemones;
            9)   specialioji reikšmė– simbolis, pateikiamas vietoj skaitinės duomenų elemento reikšmės;
            10)   žymė– kodas, kuriuo gali būti žymimas tam tikras duomenų elementas konkrečiai jo reikšmės charakteristikai apibūdinti.

            3 straipsnis
            1 km2 referencinio tinklelio techninės specifikacijos

               1.   Pagal Reglamento (ES) Nr. 1089/2010 IV priedo 1.5 skirsnį visos Europos mastu naudojamas statistinis 1 km2 referencinis tinklelis yra lygiaplotis tinklelis „Grid_ETRS89-LAEA1000“. Referencinio tinklelio erdvinė aprėptis koordinačių sistemoje, nurodyta to paties reglamento II priedo 2.2.1 skirsnyje, šio reglamento tikslu apribojama rytinėmis koordinatėmis tarp 900 000 ir 7 400 000 metrų ir šiaurinėmis koordinatėmis tarp 900 000 ir 5 500 000 metrų.

               2.   Pagal to paties reglamento IV priedo 1.4.1.1 skirsnį kiekviena atskira 1 km2 referencinio tinklelio gardelė identifikuojama unikaliu tinklelio gardelės kodu, kurį sudaro ženklai „CRS3035RES1000mN“. Tada nurodoma tinklelio gardelės apatiniame kairiajame kampe esančio tinklelio taško šiaurinė koordinatė metrais, po to – raidė „E“, po jos – tinklelio gardelės apatiniame kairiajame kampe esančio tinklelio taško rytinė koordinatė metrais.

               3.   Perduodančiosios valstybės narės kodas, nurodytas Europos Sąjungos leidinių biuro paskelbtame Institucijų leidinių rengimo vadove, ir po jo – ženklas „_“ pridedami prie tos valstybės narės perduodamo kiekvienos tinklelio gardelės kodo.

            4 straipsnis
            1 km2 gardelių tinklelio duomenų temų ir jų suskirstymo techninės specifikacijos
            Naudojamos 2021 m. surašymo duomenims Reglamento (ES) 2017/543 priede nustatytos temų techninės specifikacijos. Temų suskirstymas šio reglamento tikslu nurodytas šio reglamento I priede.

            5 straipsnis
            1 km2 gardelių tinklelio duomenų perdavimo programa

               1.   2021 ataskaitinių metų 1 km2 gardelių tinklelio duomenų, kuriuos kiekviena valstybė narė turi perduoti Komisijai (Eurostatui), perdavimo programa nurodyta II priede.

               2.   Valstybės narės visas konfidencialias reikšmes pakeičia specialiąja reikšme „nėra“.

            6 straipsnis
            Rezultatų suderinimas

               1.   Kad duomenis būtų galima lengviau palyginti visoje Sąjungoje, skleisti skirtos rezultatų duomenų reikšmės turi būti suderintos. Šiuo tikslu, kiek tik įmanoma, pirmenybė teikiama skaitinėms, o ne specialiosioms reikšmėms.

               2.   Siekdamos užtikrinti pakankamą informacijos apie bendro gyventojų skaičiaus erdvinį pasiskirstymą tikslumą ir patikimumą, valstybės narės laikosi šių reikalavimų:

                           a)

                           bendro gyventojų skaičiaus duomenų elementai neteikiami kaip konfidencialūs;

                           b)

                           bendro gyventojų skaičiaus duomenų elementai, kurių nustatytoji reikšmė nėra „0“, pažymimi žyme „apgyvendinta“, o

                           c)

                           bendro gyventojų skaičiaus duomenų elementai, kurių nustatytoji reikšmė yra „0“, nežymimi žyme „apgyvendinta“.

            7 straipsnis
            Metaduomenys
            Valstybės narės Komisijai (Eurostatui) pateikia 1 km2 gardelių tinklelio duomenų metaduomenis pagal III priedą.

            8 straipsnis
            Ataskaitinė data
            Kiekvienos valstybės narės perduotų 1 km2 gardelių tinklelio duomenų ataskaitinė data atitinka tos valstybės narės pagal Reglamento (ES) 2017/712 3 straipsnį nurodytą ataskaitinę datą.

            9 straipsnis
            Duomenų ir metaduomenų perdavimo data

               1.   Valstybės narės iki 2022 m. gruodžio 31 d. pateikia Komisijai (Eurostatui) patikrintus suvestinius bendro gyventojų skaičiaus duomenis ir metaduomenis.

               2.   Nedarant poveikio 1 daliai, valstybės narės iki 2024 m. kovo 31 d. pateikia Komisijai (Eurostatui) patikrintus suvestinius duomenis ir metaduomenis.

            10 straipsnis
            Techninis duomenų ir metaduomenų perdavimo formatas
            Techninis formatas, naudotinas duomenims ir metaduomenims perduoti, yra SDMX formatas, įdiegtas surašymų duomenų bazėje. Valstybės narės perduoda būtinuosius duomenis ir metaduomenis laikydamosi Komisijos (Eurostato) nustatytų duomenų struktūros apibrėžčių ir susijusių techninių specifikacijų. Valstybės narės saugo būtinuosius duomenis ir metaduomenis iki 2034 m. gruodžio 31 d., kad galėtų juos vėliau perduoti Komisijai (Eurostatui), jei ši prašytų.

            11 straipsnis
            Kokybės reikalavimai

               1.   Valstybės narės užtikrina perduodamų duomenų kokybę.

               2.   Šio reglamento tikslais perduotiniems duomenims taikomi Reglamento (EB) Nr. 223/2009 12 straipsnio 1 dalyje nurodyti kokybės kriterijai.

               3.   Komisijos (Eurostato) prašymu valstybės narės jai pateikia papildomos informacijos, būtinos statistinės informacijos kokybei įvertinti.

            12 straipsnis
            Sklaida

               1.   Komisija (Eurostatas) skleidžia 5 straipsnyje nurodytus 1 km2 gardelių tinklelio duomenų rinkinius ir 7 straipsnyje nurodytus susijusius metaduomenis.

               2.   Šio reglamento tikslu valstybių narių perduodamų ir Eurostato skleidžiamų 1 km2 gardelių tinklelio duomenų ir metaduomenų perdavimo programa atitinka duomenis, kuriuos valstybės narės skleidžia nacionaliniu lygmeniu pagal Direktyvą 2007/2/EB ir jos įgyvendinimo reglamentus (EB) Nr. 1205/2008, (EB) Nr. 976/2009 ir (ES) Nr. 1089/2010.

            13 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 21 d.

                  Komisijos vardu

                  Pirmininkas

               Jean-Claude JUNCKER

            (1)  OL L 87, 2009 3 31, p. 164.

            (2)  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).

            (3)  2008 m. gruodžio 3 d. Komisijos reglamentas (EB) Nr. 1205/2008, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl metaduomenų (OL L 326, 2008 12 4, p. 12).

            (4)  2010 m. lapkričio 23 d. Komisijos reglamentas (ES) Nr. 1089/2010, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl erdvinių duomenų rinkinių ir paslaugų sąveikumo (OL L 323, 2010 12 8, p. 11).

            (5)  2009 m. spalio 19 d. Komisijos reglamentas (EB) Nr. 976/2009, kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų (OL L 274, 2009 10 20, p. 9).

            (6)  2008 m. liepos 9 d. Europos Parlamento ir Tarybos reglamentas (EB) Nr. 763/2008 dėl gyventojų ir būstų surašymo (OL L 218, 2008 8 13, p. 14).

            (7)  2017 m. balandžio 20 d. Komisijos reglamentas (ES) 2017/712, kuriuo nustatomi Europos Parlamento ir Tarybos reglamentu (EB) Nr. 763/2008 nustatytų gyventojų ir būstų surašymų statistinių duomenų bei metaduomenų ataskaitiniai metai ir programa (OL L 105, 2017 4 21, p. 1).

            (8)  2017 m. kovo 22 d. Komisijos įgyvendinimo reglamentas (ES) 2017/543, kuriuo nustatomos Europos Parlamento ir Tarybos reglamento (EB) Nr. 763/2008 dėl gyventojų ir būstų surašymų nuostatų, susijusių su temų ir jų suskirstymo techninėmis specifikacijomis, taikymo taisyklės (OL L 78, 2017 3 23, p. 13).

            (9)  2017 m. gegužės 23 d. Komisijos įgyvendinimo reglamentas (ES) 2017/881, kuriuo įgyvendinamos Europos Parlamento ir Tarybos reglamento (EB) Nr. 763/2008 dėl gyventojų ir būstų surašymų nuostatos, susijusios su kokybės ataskaitų teikimo būdais, struktūra ir techniniu duomenų perdavimo formatu, ir iš dalies keičiamas Reglamentas (ES) Nr. 1151/2010 (OL L 135, 2017 5 24, p. 6).

            I PRIEDAS

               4 straipsnyje nurodytų surašymo temų suskirstymo techninės specifikacijos

            Šio reglamento tikslu surašymo temų, nurodytų Reglamento (ES) 2017/543 priede, suskirstymo techninės specifikacijos pateikiamos taip:

                        —

                        Kiekviena tema, pasirinkta skleisti 1 km2 referenciniame tinklelyje, nurodoma naudojant antraštę, pateiktą Reglamento (ES) 2017/543 priede.

                        —

                        Taikomos bendrai su ta tema susijusios Reglamento (ES) 2017/543 priede nustatytos techninės specifikacijos.

                        —

                        Po to pateikiamas konkretus tos temos suskirstymas.

                        —

                        Visos temos suskirstomos taip, kad pagal jas būtų galima suskirstyti bet kokį su asmenimis susijusį bendrą ar tarpinį skaičių.

               Tema „Nuolatinė gyvenamoji vieta“

            Šios temos suskirstymo kategorijos, pagal kurias valstybė narė turi pateikti duomenis, yra 3 straipsnio 1 dalyje nurodytos visos 1 km2 referencinio tinklelio gardelės, kurių plotas apima dalį tos valstybės narės teritorijos, be to, pridedama po vieną virtualią tinklelio gardelę kiekvienai valstybei narei, kad būtų įtraukti nepriskirti asmenys.

                        1 km2 referenciniu tinkleliu grindžiama geografinė vietovė (1)

                        GEO.G.

                        x.

                        Visos tinklelio gardelės, kurių dalis ar kurios visos priklauso valstybės narės teritorijai

                        x.

                        y.

                        Po vieną virtualią tinklelio gardelę kiekvienai valstybei narei

                        y.

                  Jei asmens nuolatinė gyvenamoji vieta duomenis teikiančios valstybės narės teritorijoje, įtrauktoje į referencinį tinklelį, yra nežinoma, gali būti taikomi papildomi moksliškai pagrįsti, tinkamai dokumentuoti ir viešai prieinami statistinio įvertinimo metodai, kad tą asmenį būtų galima priskirti konkrečiai tinklelio gardelei. Jokiai referencinio tinklelio gardelei nepriskirti asmenys priskiriami tos valstybės narės virtualiai tinklelio gardelei GEO.G.y.

               Tema „Lytis“

            Šio reglamento tikslu šiai temai taikomas Reglamento (ES) 2017/543 priede pateiktas suskirstymas SEX.

               Tema „Amžius“

            Duomenys pateikiami suskirstyti pagal toliau nurodytas suskirstymo kategorijas.

                        „Amžius“

                        AGE.G.

                        1.

                        Mažiau nei 15 metų

                        1.

                        2.

                        15–64 metai

                        2.

                        3.

                        65 metai ir vyresni

                        3.

                  Kaip nurodyta Reglamento (ES) 2017/543 priede, amžius nurodomas ataskaitinei datai suėjusių metų skaičiumi.

               Tema „Dabartinio aktyvumo statusas“ (užimtų asmenų skaičius)

            Duomenys pateikiami suskirstyti pagal toliau nurodytą suskirstymo CAS.L., nustatyto Reglamento (ES) 2017/543 priede, kategoriją.

                        Dabartinio aktyvumo statusas

                        CAS.L.

                        1.

                        Užimti asmenys

                        1.1.

                  Šiai kategorijai taikoma Reglamento (ES) 2017/543 priede pateikta užimtų asmenų specifikacija.

               Tema „Gimimo šalis (vieta)“

            Duomenys pateikiami suskirstyti pagal toliau nurodytas suskirstymo POB.L., nustatyto Reglamento (ES) 2017/543 priede, kategorijas.

                        Gimimo šalis (vieta)

                        POB.L.

                        1.

                        Gimimo vieta duomenis teikiančioje šalyje

                        1.

                        2.

                        Gimimo vieta kitoje ES valstybėje narėje

                        2.1.

                        3.

                        Kita gimimo vieta

                        2.2.

               Tema „Nuolatinė gyvenamoji vieta prieš vienus metus iki surašymo“

            Duomenys pateikiami suskirstyti pagal toliau nurodytas suskirstymo ROY., nustatyto Reglamento (ES) 2017/543 priede, kategorijas.

                        Nuolatinė gyvenamoji vieta prieš vienus metus iki surašymo

                        ROY.

                        1.

                        Nuolatinė gyvenamoji vieta nesikeitė

                        1.

                        2.

                        Persikėlė iš vienos vietos į kitą duomenis teikiančioje šalyje esančią vietą

                        2.1.

                        3.

                        Persikėlė iš ne duomenis teikiančioje šalyje esančios vietos

                        2.2.

                  Informacija apie persikėlimą toje pačioje tinklelio gardelėje atitinkamai pateikiama kaip „Persikėlė iš vienos vietos į kitą duomenis teikiančioje šalyje esančią vietą“ (ROY.2.1.) arba „Persikėlė iš ne duomenis teikiančioje šalyje esančios vietos“ (ROY.2.2.).

               (1)  Kodai „x“ yra tinklelio gardelės identifikavimo kodai, kaip nurodyta 3 straipsnyje. Kodą „y“ sudaro ženklų eilutė „unallocated“, prie kurios iš anksto pridedamas duomenis teikiančios valstybės narės šalies kodas, kaip nurodyta 3 straipsnio 3 dalyje.

            II PRIEDAS

               5 straipsnyje nurodyta statistinių surašymo duomenų, geokoduotų 1 km2 referenciniame tinklelyje, perdavimo programa

            2021 ataskaitinių metų 1 km2 gardelių tinklelio duomenų perdavimo programą sudaro viena dvimatė lentelė, kurioje I priede apibrėžtas tinklelio gardelių rinkinys GEO.G. kryžmai suskirstytas pagal toliau nurodytas I priede nustatytas surašymo temų suskirstymo kategorijas.

                        Surašymo temų kategorijos, suskirstytinos 1 km2 referenciniame tinklelyje

                        STAT.G.

                        0.

                        SEX.0.: Bendras gyventojų skaičius

                        0.

                        1.

                        SEX.1.: Vyrai

                        1.

                        2.

                        SEX.2.: Moterys

                        2.

                        3.

                        AGE.G.1.: Mažiau nei 15 metų

                        3.

                        4.

                        AGE.G.2.: 15–64 metai

                        4.

                        5.

                        AGE.G.3.: 65 metai ir vyresni

                        5.

                        6.

                        CAS.L.1.1.: Užimti asmenys (1)

                        6.

                        7.

                        POB.L.1.: Gimimo vieta duomenis teikiančioje šalyje

                        7.

                        8.

                        POB.L.2.1.: Gimimo vieta kitoje ES valstybėje narėje

                        8.

                        9.

                        POB.L.2.2.: Kita gimimo vieta

                        9.

                        10.

                        ROY.1.: Nuolatinė gyvenamoji vieta prieš vienus metus iki surašymo nesikeitė

                        10.

                        11.

                        ROY.2.1.: Nuolatinė gyvenamoji vieta prieš vienus metus iki surašymo: persikėlė iš vienos vietos į kitą duomenis teikiančioje šalyje esančią vietą

                        11.

                        12.

                        ROY.2.2.: Nuolatinė gyvenamoji vieta prieš vienus metus iki surašymo: persikėlė iš ne duomenis teikiančioje šalyje esančios vietos

                        12.

               (1)  Kategorijos „Užimti asmenys“ duomenys perduodami, jei tai įmanoma, t. y. jei duomenis perduodanti valstybė narė juos turi.

            III PRIEDAS

               7 straipsnyje nurodyti 1 km2 gardelių tinklelio duomenų būtinieji metaduomenys

               Duomenų elementų metaduomenys

                        1.

                        Jei taikoma, valstybės narės duomenų elementus pažymi šiomis žymėmis:

                                    a)

                                    „negalutiniai duomenys“;

                                    b)

                                    „apgyvendinta“;

                                    c)

                                    „patikslinti duomenys“;

                                    d)

                                    „žiūrėti pridedamą informaciją“;

                                    e)

                                    „konfidencialu“ (1).

                        2.

                        Žymė „negalutiniai duomenys“ pridedama tik prie tų bendro gyventojų skaičiaus duomenų reikšmių, kurios teikiamos pagal 9 straipsnio 1 dalį ir kurių valstybė narė nelaiko galutiniais duomenimis jų teikimo metu.

                        3.

                        Žymė „apgyvendinta“ taikoma tik bendro gyventojų skaičiaus duomenų elementams pagal 6 straipsnio 2 dalyje nurodytas nuostatas.

                        4.

                        Prie kiekvienos duomenų reikšmės, prie kurios nurodoma bent viena iš žymių „patikslinti duomenys“ ar „žiūrėti pridedamą informaciją“, pateikiamas paaiškinimas.

                        5.

                        Kiekvienas duomenų elementas, kurio konfidenciali reikšmė buvo pakeista specialiąja reikšme „nėra“, pažymimas žyme „konfidencialu“.

               Temų metaduomenys

            Be temų metaduomenų, perduotų Komisijai (Eurostatui) pagal Reglamento (ES) 2017/712 6 straipsnį, valstybės narės teikia visų I priede nurodytų temų metaduomenis ir taip informuoja apie duomenų šaltinius ir metodiką, naudotą kiekvienos temos duomenų reikšmėms 1 km2 referenciniame tinklelyje gauti. Visų pirma metaduomenys apima:

                        —

                        informaciją apie pateiktų duomenų reikšmių patikimumą ir tikslumą,

                        —

                        metodikos, naudotos duomenų reikšmėms 1 km2 referenciniame tinklelyje apskaičiuoti, aprašymą, įskaitant gautų duomenų reikšmių patikimumą ir tikslumą,

                        —

                        metodikos, naudotos asmenis priskiriant konkrečioms temos „Nuolatinė gyvenamoji vieta“ tinklelio gardelėms, aprašymą, įskaitant informaciją apie kategorijai GEO.G.y. priskirtų asmenų charakteristikas.

               Referenciniai metaduomenys

            Reglamento (ES) 2017/881 priede nustatyta metaduomenų informacija ir struktūra šio reglamento tikslu papildoma toliau nurodytais punktais, konkrečiai susijusiais su 1 km2 gardelių tinklelio duomenimis:

                        —

                        3.3 punktas „Apdorojimas ir vertinimas“ papildomas papildomu papunkčiu 3.3.3 „Papildoma informacija apie bendrąją (su konkrečia tema nesusijusią) metodiką, taikytą rengiant 1 km2 gardelių tinklelio duomenų rinkinį“.

                        —

                        3.4 punktas „Sklaida“ papildomas konkrečia informacija apie statistinių duomenų atskleidimo kontrolės priemones, susijusias su 1 km2 gardelių tinklelio duomenų rinkiniu. Valstybės narės Komisijai (Eurostatui) pateikia informaciją apie priemones, susijusias su suderinta 1 km2 gardelių tinklelio duomenų apsauga, visų pirma informaciją, ar jos taikė 1 km2 gardelių tinklelio duomenų suderintos apsaugos ESS gerąją praktiką ir įgyvendinimo gaires.

                        —

                        4.2 punktas „Savalaikiškumas ir punktualumas“ papildomas 1 km2 gardelių tinklelio duomenų ir metaduomenų perdavimo ir galimų peržiūrų konkrečia kalendorine data (-omis).

                        —

                        4 punktas „Duomenų kokybės vertinimas“ papildomas papildomu 4.7 papunkčiu „Geografinė informacija – duomenų kokybė“, apimančiu geografinius kokybės principus, visų pirma teritorinę aprėptį ir palyginamumą, padėties tikslumą, taip pat geokodavimui naudojamų geografinių duomenų suderinamumą pagal laiką ir išsamumą.

               (1)  Ši žymė netaikoma bendro gyventojų skaičiaus duomenų elementams, kaip nustatyta 6 straipsnio 2 dalies a punkte.


title: 2019 m. sausio 7 d. Komisijos įgyvendinimo reglamentas (ES) 2019/23, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
8.1.2019

                  LT

                  Europos Sąjungos oficialusis leidinys

                  L 5/1

         KOMISIJOS ĮGYVENDINIMO REGLAMENTAS (ES) 2019/23
         2019 m. sausio 7 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2018 m. gruodžio 27 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 7 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 169, 2003 7 8, p. 6.

            PRIEDAS
            Iš Reglamento (EB) Nr. 1210/2003 III priedo išbraukiamas šis įrašas:

                           „106.

                           RAYON STATE ESTABLISHMENT (alias RAYON STATE COMPANY). Adresas: P.O. Box 11230, Hindiya, Babylon, Iraq.“


title: 2019 m. sausio 24 d. Komisijos įgyvendinimo reglamentas (ES) 2019/109, kuriuo leidžiama išplėsti Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
25.1.2019

                  LT

                  Europos Sąjungos oficialusis leidinys

                  L 23/7

         KOMISIJOS ĮGYVENDINIMO REGLAMENTAS (ES) 2019/109
         2019 m. sausio 24 d.
         kuriuo leidžiama išplėsti Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     vadovaujantis Reglamento (ES) 2015/2283 8 straipsniu buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

                     (3)

                     pagal Reglamento (ES) 2015/2283 12 straipsnį Komisija turi priimti sprendimą dėl leidimo naudoti naują maisto produktą, jo pateikimo Sąjungos rinkai ir dėl Sąjungos sąrašo atnaujinimo;

                     (4)

                     Komisijos įgyvendinimo sprendimu 2014/463/ES (3) pagal Europos Parlamento ir Tarybos reglamentą (EB) Nr. 258/97 (4) leista pateikti rinkai mikrodumblių Schizochytrium sp. aliejų kaip naują maisto produktą, naudojamą įvairiuose maisto produktuose;

                     (5)

                     Komisijos įgyvendinimo reglamentu (ES) 2018/1032 (5) išplėsta mikrodumblių Schizochytrium sp. (T18) naudojimo kaip naujo maisto produkto paskirtis pagal Reglamentą (ES) 2015/2283 ir jį leista naudoti vaisių ir (arba) daržovių tyrėms;

                     (6)

                     2018 m. rugsėjo 10 d. bendrovė „DSM Nutritional Products Europe“ pateikė Komisijai prašymą pakeisti naujo maisto produkto Schizochytrium sp. aliejaus naudojimo sąlygas, kaip apibrėžta Reglamento (ES) 2015/2283 10 straipsnio 1 dalyje. Prašyme prašoma išplėsti Schizochytrium sp. aliejaus naudojimą vaisių ir daržovių tyrėms;

                     (7)

                     siūlomas naujo maisto produkto naudojimo paskirties išplėtimas nekeičia saugos aspektų, kuriais buvo grindžiamas leidimas naudoti Schizochytrium sp. (T18) aliejų, suteiktas Įgyvendinimo reglamentu (ES) 2018/1032, ir dėl jo nekyla jokio pavojaus saugai. Atsižvelgiant į šias aplinkybes siūlomas naudojimo paskirties išplėtimas atitinka Reglamento (ES) 2015/2283 12 straipsnio 1 dalį;

                     (8)

                     Komisija neprašė Europos maisto saugos tarnybos pateikti nuomonės pagal Reglamento (ES) 2015/2283 10 straipsnio 3 dalį, nes Schizochytrium sp. aliejaus naudojimo paskirties išplėtimas ir paskesnis Sąjungos sąrašo atnaujinimas neturėtų daryti poveikio žmonių sveikatai;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   Medžiagai Schizochytrium sp. aliejui skirtas įrašas Įgyvendinimo reglamente (ES) 2017/2470 nustatytame Sąjungos naujų maisto produktų sąraše iš dalies keičiamas kaip nurodyta šio reglamento priede.

               2.   Į pirmoje dalyje nurodyto Sąjungos sąrašo įrašą turi būti įtrauktos šio reglamento priede nustatytos naudojimo sąlygos ir ženklinimo reikalavimai.

            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 24 d.

                  Komisijos vardu

                  Pirmininkas

               Jean-Claude JUNCKER

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2014 m. liepos 14 d. Komisijos įgyvendinimo sprendimas 2014/463/ES, kuriuo leidžiama pagal Europos Parlamento ir Tarybos reglamentą (EB) Nr. 258/97 pateikti rinkai mikrodumblių Schizochytrium sp. aliejų kaip naują maisto sudedamąją dalį ir kuriuo panaikinami sprendimai 2003/427/EB ir 2009/778/EB (OL L 209, 2014 7 16, p. 55).

            (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

            (5)  2018 m. liepos 20 d. Komisijos įgyvendinimo reglamentas (ES) 2018/1032, kuriuo leidžiama išplėsti mikrodumblių Schizochytrium sp. aliejaus naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (OL L 185, 2018 7 23, p. 9).

            PRIEDAS
            Įgyvendinimo reglamento (ES) 2017/2470 priedo 1 lentelėje (Leidžiami naudoti nauji maisto produktai) įrašas „Mikrodumblių Schizochytrium sp. aliejus“ pakeičiamas taip:

                           Leidžiamas naudoti naujas maisto produktas

                           Naujo maisto produkto naudojimo sąlygos

                           Papildomi specialieji ženklinimo reikalavimai

                           Kiti reikalavimai

                           „Mikrodumblių

                                 Schizochytrium

                              sp. aliejus

                              Nurodyta maisto produktų kategorija

                              Didžiausias DHR kiekis

                           Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mikrodumblių Schizochytrium sp. aliejus““

                           Pieno gaminiai, išskyrus pieno gėrimus

                           200 mg/100 g arba sūrio gaminiams – 600 mg/100 g

                           Pieno gaminių pakaitalai, išskyrus gėrimus

                           200 mg/100 g arba sūrio gaminių pakaitalams – 600 mg/100 g

                           Tepieji riebalai ir padažai

                           600 mg/100 g

                           Pusryčių javainiai

                           500 mg/100 g

                           Maisto papildai, kaip apibrėžta Direktyvoje 2002/46/EB

                           250 mg DHR per dieną visiems vartotojams

                           450 mg DHR per dieną nėščioms ir žindančioms moterims

                           Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013, ir pakaitiniai maisto produktai svoriui kontroliuoti

                           250 mg patiekale

                           Mažiems vaikams skirti pieno gėrimai ir panašūs gaminiai

                           200 mg/100 g

                           Perdirbti grūdiniai maisto produktai ir kūdikiams bei mažiems vaikams skirti maisto produktai, kaip apibrėžta Reglamente (ES) Nr. 609/2013

                           Maistas, reikalingas intensyviam raumenų darbui, ypač tinkantis sportininkams

                           Maisto produktai, kurių etiketėje nurodyta, kad juose nėra glitimo arba yra mažesnis glitimo kiekis, pagal Įgyvendinimo reglamento (ES) Nr. 828/2014 reikalavimus

                           Specialiosios medicininės paskirties maisto produktai, kaip apibrėžta Reglamente (ES) Nr. 609/2013

                           Laikantis konkrečių asmens, kuriam skirtas produktas, mitybos reikalavimų

                           Grūdiniai gaminiai, duona, bandelės ir saldūs sausainiai

                           200 mg/100 g

                           Javainių batonėliai

                           500 mg/100 g

                           Maistiniai riebalai

                           360 mg/100 g

                           Nealkoholiniai gėrimai (įskaitant pieno gaminių pakaitalus ir pieno gėrimus)

                           80 mg/100 ml

                           Vaisių ir (arba) daržovių tyrės

                           100 mg/100 g


title: 2019 m. kovo 18 d. Komisijos įgyvendinimo reglamentas (ES) 2019/431, kuriuo 296-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
19.3.2019

                  LT

                  Europos Sąjungos oficialusis leidinys

                  L 75/68

         KOMISIJOS ĮGYVENDINIMO REGLAMENTAS (ES) 2019/431
         2019 m. kovo 18 d.
         kuriuo 296-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
         EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
         kadangi:

                     (1)

                     Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

                     (2)

                     2019 m. kovo 13 d. Jungtinių Tautų Saugumo Tarybos Sankcijų komitetas nusprendė iš dalies pakeisti vieną asmenų, grupių ir organizacijų, kuriems turėtų būti taikomas lėšų ir ekonominių išteklių įšaldymas, sąrašo įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 881/2002 I priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 18 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 139, 2002 5 9, p. 9.

            PRIEDAS
            Reglamento (EB) Nr. 881/2002 I priedo antraštinės dalies „Fiziniai asmenys“ įraše pateikti identifikavimo duomenys:

               „Hamza Usama Muhammad bin Laden. Gimimo data: 1989 5 9. Gimimo vieta: Jeddah, Saudo Arabija. Pilietybė: Saudo Arabijos. Kita informacija: a) Usama bin Laden (mirusio) sūnus; b) kaip pranešė Aiman Muhammed Rabi al-Zawahiri, oficialus „Al-Qaida“ narys. Yra raginęs „Al-Qaida“ šalininkus vykdyti teroristinius išpuolius. Laikomas labiausiai tikėtinu al-Zawahiri įpėdiniu. Įtraukimo į sąrašą pagal 7d straipsnio 2 dalies i punktą data: 2019 2 28.“

            pakeičiamas taip:

               „Hamza Usama Muhammad bin Laden. Gimimo data: 1989 5 9. Gimimo vieta: Jeddah, Saudo Arabija. Kita informacija: a) Usama bin Laden (mirusio) sūnus; b) kaip pranešė Aiman Muhammed Rabi al-Zawahiri, oficialus „Al-Qaida“ narys. Yra raginęs „Al-Qaida“ šalininkus vykdyti teroristinius išpuolius. Laikomas labiausiai tikėtinu al-Zawahiri įpėdiniu. Įtraukimo į sąrašą pagal 7d straipsnio 2 dalies i punktą data: 2019 2 28.“


title: 2019 m. kovo 18 d. Komisijos įgyvendinimo reglamentas (ES) 2019/432, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
19.3.2019

                  LT

                  Europos Sąjungos oficialusis leidinys

                  L 75/70

         KOMISIJOS ĮGYVENDINIMO REGLAMENTAS (ES) 2019/432
         2019 m. kovo 18 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     2019 m. kovo 13 d. Jungtinių Tautų Saugumo Tarybos Sankcijų komitetas nusprendė pašalinti keturis įrašus iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (3)

                     todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 18 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovė

            (1)  OL L 169, 2003 7 8, p. 6.

            PRIEDAS
            Iš Tarybos reglamento (EB) Nr. 1210/2003 III priedo išbraukiami šie įrašai:

                        „46.

                        GENERAL ESTABLISHMENT FOR MAIN OUT PALL DRAIN. Adresas: P.O. Box 113, Nassiriyah, Iraq.“

                        „98.

                        NATIONAL TOBACCO STATE COMPANY (alias NATIONAL TOBACCO STATE ENTERPRISE). Adresas: P.O. Box 6, Arbil, Iraq.“

                        „145.

                        STATE ENTERPRISE FOR PETROCHEMICAL INDUSTRIES. Adresas: Khor Al Zubair, P.O. Box 933, Basrah, Iraq.“

                        „147.

                        STATE ENTERPRISE FOR PULP AND PAPER INDUSTRIES. Adresas: P.O. Box 248, Hartha District, Basrah, Iraq.“